钦定古今图书集成/明伦汇编/氏族典/第083卷 > 《廖用贤尚友录》 > 胡奋
## 钦定古今图书集成/明伦汇编/氏族典/第083卷 > 《廖用贤尚友录》 > 胡奋

按《晋书胡奋传》：“奋字元威，安定临泾人，魏车骑将军
遵子也。宣帝伐辽东，以白衣侍从左右，还为校尉，迁
徐州刺史，以功累迁征南将军，假节、都督荆州诸军
事。奋家世将门，晚乃好学，有刀笔之用，所在有声绩。
泰始末，女为贵人，迁左仆射，加镇军大将军，开府仪
同三司。后卒于官。奋兄弟六人，兄广、弟烈并知名。”